
 PëR  PËRCAKTIMIN E KRITEREVE DHE të PROCEDURAVE të VLERëSIMIT PëR DËMSHPËRBLIMIN E PëRFITUAR NGA ISH-Të DËNUARIT POLITIKë Të REGjiMIT KOMUNIST 

Në mbështetje të nenit 100 të Kushtetutës dhe të neneve 6 e 34 të ligjit nr.9831, datë 12.11.2007 “Për dëmshpërblimin e ish-të dënuarve politikë të regjimit komunist”, me propozimin e Ministrit të Drejtësisë, Këshilli i Ministrave  

VENDOSI:  

I. Ministria e Drejtësisë, Ministria e Financave, Enti Kombëtar i Banesave dhe Zyra Qendrore e Regjistrimit të Pasurive të Paluajtshme, në bashkëpunim, kanë bërë përllogaritjet e masës së dëmshpërblimit financiar, si më poshtë vijon:  
A) Në rastin e përfitimit pasuror, në të holla dhe letra me vlerë  
1. Çdo kërkues, brenda 10 (dhjetë) ditëve nga marrja e njoftimit për shqyrtimin në themel të kërkesës së tij nga Ministria e Drejtësisë, plotëson formularin e vetëdeklarimit për përfitimet, në të holla ose letra me vlerë, të marra prej tij me ligje të mëparshme. 
 2. Formulari i vetëdeklarimit është sipas modelit të përcaktuar në aneksin 1, që i bashkëlidhet këtij vendimi. Ai i dërgohet kërkuesit nga Ministria e Drejtësisë, së bashku me njoftimin për shqyrtimin në themel të kërkesës.  
3. Ministri i Drejtësisë, pas mbërritjes së formularit të plotësuar nga ish-i dënuari politik ose i afërmi i tij, i dërgon Ministrisë së Financave një kopje të formularit të plotësuar dhe i kërkon të verifikojë përfitimet, në të holla dhe letra me vlerë, të ish-të dënuarit politik nga ligjet e mëparshme. 
 4. Ministria e Financave, pasi verifikon përputhjen e formularit të vetëdeklarimit me të dhënat e ish-Bankës së Kursimeve (aktualisht Raiffeisen Bank), i dërgon Ministrisë së Drejtësisë përgjigjen zyrtare për masën e zbritshme të dëmshpërblimit, brenda 30 ditëve nga depozitimi i kërkesës. Përgjigjja formulohet sipas tekstit në vijim:  

“Pas verifikimit dhe përllogaritjeve të kryera nga institucioni ynë, ju informojmë se masa e zbritshme është___________ lekë, si përfitim i marrë nga ligje të mëparshme, nga ish- i dënuari politik z/znj___________.”.  

ose  
“Pas verifikimit të kryer nga institucioni ynë, ju informojmë se masa e zbritshme është___________ lekë, si përfitim i marrë nga ligje të mëparshme, nga ish- i dënuari politik z/znj__________ . Kjo shumë është e barabartë me shumën e deklaruar nga vetë kërkuesi, sepse të ne nuk ka të dhëna. “.  

B) Në rastin e përfitimit pasuror, në formën e pasurive të paluajtshme  
1. Çdo kërkues, brenda 10 (dhjetë) ditëve nga marrja e njoftimit për shqyrtimin në themel të kërkesës së tij nga Ministria e Drejtësisë, plotëson formularin e vetëdeklarimit për përfitimet, në pasuri të paluajtshme, të marra prej tij me ligje të mëparshme. 
 2. Formulari i vetëdeklarimit është sipas modelit të përcaktuar në aneksin 2, që i bashkëlidhet këtij vendimi. Ai i dërgohet kërkuesit nga Ministria e Drejtësisë, së bashku me njoftimin për shqyrtimin në themel të kërkesës. 
3. Ministri i Drejtësisë, pas mbërritjes së formularit të plotësuar nga ish-i dënuari politik ose i afërmi i tij, u dërgon Entit Kombëtar të Banesave dhe Zyres Qendrore të Regjistrimit të Pasurive të  Paluajtshme nga një kopje të formularit të plotësuar dhe u kërkon të verifikojnë përfitimet në pasuri të paluajtshme nga ish-të dënuarit politikë me ligjet e mëparshme.  
4. Enti Kombëtar i Banesave dhe Zyra Qendrore e Regjistrimit të  Pasurive të Paluajtshme, pasi verifikojnë, secila, përputhjen e  formularit të vetëdeklarimit me të dhënat arkivore që kanë, i  dërgojnë Ministrisë së Drejtësisë përgjigje zyrtare për masën e  zbritshme të përfitimit.  
5. Enti Kombëtar i Banesave dhe Zyra Qendrore e Regjistrimit të Pasurive të Paluajtshme, brenda 30 ditëve nga data e depozitimit të kërkesës, i japin përgjigje, sipas tekstit në vijim:  

“Pas verfikimit dhe përllogaritjeve të kryera nga institucioni ynë, ju informojmë se masa e zbritshme është_________ lekë, sipërfitim i marrë nga ligje të mëparshme.”. 

ose

“Pas verifikimit të kryer nga institucioni ynë, ju informojmë se masa e zbritshme është____________ lekë, si përfitim i marrë nga ligje të mëparshme, nga ish- i dënuari politik z/znj_______________. Kjo shumë është e barabartë me shumën e deklaruar nga vetë kërkuesi, sepse te ne nuk ka të dhëna.”.  

II. Paraqitja në Ministrinë e Drejtësisë e formularëve të vetëdeklarimit nga ish-të dënuarit politikë apo të afërmit e tyre kryhet, brenda territorit të vendit, vetëm me anë të Postës Shqiptare, sh.a. Për kërkuesit me vendndodhje jashtë vendit, dorëzimi i këtij formulari kryhet nëpërmjet shërbimit konsullor përkatës. Punonjësi përgjegjës e përfshin këtë formular në dosjen individuale përkatëse.  
III. Pas marrjes së përgjigjes nga Ministria e Financave, Enti Kombëtar i Banesave dhe Zyra Qendrore e Regjistrimit të Pasurive të Paluajtshme, Ministria e Drejtësisë bën zbritjen e masës se përcaktuar prej tyre nga shuma e dëmshpërblimit, e përllogaritur sipas nenit 6 të ligjit nr.9831, datë 12.11.2007 “Për dëmshpërblimin e ish-të dënuarve politikë të regjimit komunist”, dhe pasi harton listën emërore të përfituesve dhe përcakton masën e dëmshpërblimit përfundimtar për secilin, e paraqet për shqyrtim dhe miratim në Këshillin e Ministrave. 
IV. Ritrajtimi i kërkesave, të shqyrtuara para këtij vendimi
1. Për kërkesat e paraqitura në perputhje me pikat 1, të shkronjave “A” e “B” të këtij vendimi, për të cilat ka përfunduar shqyrtimi administrativ në datën e hyrjen në fuqi të këtij vendimi, Ministria e Drejtësisë njofton menjëherë kërkuesin për plotësimin dhe dërgimin e formularëve të vetëdeklarimit, duke i dërguar edhe kopje të tyre. Në këto raste, kërkuesi dërgon, në mënyrën e përcaktuar në pikën II, formularët e plotësuar, brenda 5 (pesë) ditëve nga data e marrjes së njoftimit nga Ministria e Drejtësisë. 
2. Pas mbërritjes së formularëve të plotësuar, Ministri i Drejtësisë, u kërkon Ministrisë së Financave, Entit Kombëtar të Banesave dhe Zyrës Qendrore të Regjistrimit të Pasurive të Paluajtshme verifikimin e menjëherëshëm dhe pëllogaritjen e masës së dëmshpërblimit, që ish-të dënuarit politikë kanë përfituar me ligjet e mëparshme. Këto institucione, brenda 10 (dhjetë) ditëve nga data e marrjes së kërkesës, japin përgjigje zyrtare, sipas teksteve të përcaktuara në këtë vendim.  
V. Ngarkohen Ministri i Drejtësisë, Ministri i Financave, drejtori i Entit  Kombëtar të Banesave dhe kryeregjistruesi i Pasurive të Paluajtshme të  Republikës së Shqipërisë për zbatimin e këtij vendimi.  
Ky vendim hyn në fuqi pas botimit në Fletoren Zyrtare. 
Kryeministri
Sali Berisha

ANEKSI 1
FORMULAR VETËDEKLARIMI
“Mbi përfitimet në të holla dhe letra me vlerë”

Të dhënat e vetëdeklaruesit:  

	
Mbiemri, emri

	

	
Atësia, amësia

	

	
Datëlindja

	

	
Vendlindja

	

	
Dokumenti i identifikimit  (një kopje bashkëngjitur formularit)
	

	
Mbiemri, emri i ish-të dënuarit politik
	

	  Numri dhe data e dosjes individuale  
	

	Libreza e depozitimit të letrave me vlerë  (një kopje bashkëngjitur formularit)
	



  Deklaroj me vullnetin tim të lirë se:  

 kam/kemi përfituar dëmshpërblim në të holla në shumën ________________________  ____________________________lekë; 					(Shuma në numra dhe fjalë)

 kam/kemi përfituar dëmshpërblim në letra me vlerë në shumën________________________ ___________________________________________lekë; 			(Shuma në numra dhe fja1ë)

 nuk kam/kemi përfituar dëmshpërblim as në të holla dhe as në lekë.  

DEKLARUESI  
____________________________
Emër, mbiemër / nënshkrim  

Autorizim. Deklaroj se të dhënat e paraqitura në këtë formular janë të vërteta dhe autorizoj kontrollin e vertetësisë së tyre nga Ministria e Financave.  
________________________				___________________________
Nënshkrimi i deklaruesit 						Vendi dhe data e nënshkrimit 

Shënim. Trajtimi të dhënave personale në vijim të përdorimit të këtij autorizimi do të bëhet vetëm në përputhje me ligjin nr.8517, datë  22.7.1999 “Për mbrotjen e të dhënave personale”. 
Deklarimi i rremë shkakton përgjegjësi penale sipas ligjit dhe passjell përjashtimin tuaj nga çdo procedurë e mëtejshme. 

ANEKSI 2
FORMULAR VETËDEKLARIMI

“Mbi përfitimet në pasuri të paluajtshme”

Të dhënat e vetëdeklaruesit:  

	
Mbiemri, emri

	

	
Atësia, amësia

	

	
Datëlindja

	

	
Vendlindja

	

	
Dokumenti i identifikimit  (një kopje bashkëngjitur formularit)
	

	
Mbiemri, emri i ish-të dënuarit politik
	

	  Numri dhe data e dosjes individuale  
	

	Titulli i pronësisë mbi pasurinë e paluajtshme
(një kopje bashkëngjitur formularit)
	



  Deklaroj me vullnetin tim të lirë se:  

 kam/kemi përfituar dëmshpërblim për dënimin e padrejtë politik banesë/apartament / lokal/tokë,  në vlerën ____  ____________________________lekë të reja në kohën e  përfitimi. 					(Shuma në numra dhe fjalë)

 nuk kam/kemi përfituar dëmshpërblim as në të holla dhe as në lekë.  

DEKLARUESI  
____________________________
Emër,  mbiemër / nënshkrim  

Autorizim. Deklaroj se të dhënat e paraqitura në këtë formular janë të vërteta dhe autorizoj kontrollin e vërtetësisë së tyre nga Ministria e Drejtësisë nëpërmjet Entit Kombëtar të Banesave dhe Zyrës Qendrore të Regjistrimit të Pasurive të Paluajtshme.

________________________				___________________________
Nënshkrimi i deklaruesit 						Vendi dhe data e nënshkrimit 

Shënim. Trajtimi të dhënave personale në vijim të përdorimit të këtij autorizimi do të bëhet vetëm në përputhje me ligjin nr.8517, datë  22.7.1999 “Për mbrotjen e të dhënave personale”. 
Deklarimi i rremë shkakton përgjegjësi penale sipas ligjit dhe passjell përjashtimin tuaj nga çdo procedurë e mëtejshme. 
